Pushimet e Çufos

"Pushimet e Çufos" roman për fëmijë me Autor Gaqo Bushaka. Ilustruar nga Safo Marko. Shtëpia botuese Çabej, viti botimit 2004. Numri i faqeve të librit 180.

"Pushimet e Çufos" ka bërë që ky personazh të mbijetojë dhe të bëjë prapësira për afro tre dekada.

Simboli i shpirtit të lirë dhe aventurier që e jetonte jetën si t'i vinte, gjithmonë gjen një zgjidhje për problemet, shpesh qesharake por që asnjëherë nuk e linin pa gjë. Qëllimi i një letërsie si kjo e Bushakës është paraqitja e së përditshmes në të vetmen mënyrë që fëmijët kuptojnë, nëpërmjet humorit dhe situatave komike.Ai u sjell fëmijëve gjëra që atë vetë nuk mund t'i bëjnë dot, "gjërat e të mëdhenjve".

Personazhi i Çufos lindi në një kohë kur letërsia për fëmijë po kalonte një moment jo të mirë, në vitet shtatëdhjetë. Ai u krijua si një nevojë për të shpërfillur zymtësinë e të përditshmes, për të jetuar me më shumë ngjyra dhe në mënyrë gazmore.

 Mbi autorin 
Gaqo Bushaka është një nga autorët më të suksesshëm në Shqipëri. Ka kontribuar në lëvrimin e një lloj përralle "të re" për fëmijët që e bën të pëlqyeshme dhe tepër interesante. Ka lëvruar prozën e gjatë, dhe sidomos romanin për fëmijë.

Ka shkruar përmbledhjet me përralla: Arushi që kërkonte babanë, Në ishullin e dallëndysheve, Amaneti i dhelprës, Përralla u la për nesër. Vepra që e bëri tepër të njohur ishte trilogjia Aventurat e Çufos, pjesë përbërëse e së cilës janë përrallat: Çufoja dhe Bubi kaçurrel, Pushimet e Çufos, Çufoja në shtëpinë e çudirave.

Çufoja dhe Bubi Kaçurrel është një nga librat që konsiderohet tashmë një perlë e letërsisë shqiptare, që mund të lexohet nga fëmijë po edhe nga të rritur që duan të përkujtojnë fëmijërinë e tyre.

Kategoria:Libra
Kategoria:Romane shqiptare